Specialiștii de la Administrația Națională de Meteorologie (ANM) anunță o schimbare bruscă a vremii. Temperaturile vor fi în scădere în toată țara, iar în Moldova și Transilvania vom avea ninsori consistente. De asemenea, în restul țării vom avea ploi și o vreme geroasă.
Începând de luni, temperaturile vor fi în scădere, iar de marți vom înregistra temperaturi negative.
În zonele montane din Moldova și Transilvania va ninge și se va depune strat de zăpadă.
Pe arii mai extinse, în Carpații Orientali și în estul celor Meridionali, vor predomina ninsorile, mai ales în cursul nopții și dimineții, iar stratul va înregistra creșteri, în special în Carpații Orientali, acolo unde ninsorile vor continua și pe parcursul zilei de mâine.
Directorul ANM, Elena Mateescu, a explicat că în perioada următoare vom avea parte de ninsori viscolite, iar vremea va fi extrem de rece, inclusiv în Capitală.